stanford-oval/wikipedia huggingface dataset:
Luettelo Oulun yliopiston kunniatohtoreista
2013

Humanistinen tiedekunta
Filosofian kunniatohtorit:
Liksom Rosa, kirjailija
Kretzschmar, William A., professori, Georgian yliopisto, Yhdysvallat
Kasvatustieteiden tiedekunta
Kasvatustieteen kunniatohtorit:
Biesta, Gert, professori, Stirlingin yliopisto, Skotlanti
Dreher, Mariam Jean, professori, Marylandin yliopisto, Yhdysvallat
Pennanen, Matti, kaupunginjohtaja, Oulun kaupunki
Luonnontieteellinen tiedekunta
Filosofian kunniatohtorit:
Ekdahl, Elias, FT, professori, pääjohtaja, Geologian tutkimuskeskus
Hall, Colin Michael, professori, Victorian yliopisto, Wellington, Uusi-Seelanti
Hietala, Antti, DI, johtaja, M8 Invest, Oulun yliopiston varainhankinnan valtuuskunnan jäsen
Pamilo, Pekka, professori, Helsingin yliopisto
Wilmanns, Matthias, professori, Euroopan molekyylibiologian laboratorio (EMBL)
Lääketieteellinen tiedekunta
Lääketieteen kunniatohtorit:
Nemer, Mona, professori, vararehtori, Ottawan yliopisto, Kanada
Pääkkönen, Tuomo, LL, lääkintäneuvos
Hammaslääketieteen kunniatohtori:
Pashley, David, professori, Georgian lääketieteellinen yliopisto, Yhdysvallat
Taloustieteiden tiedekunta
Kauppatieteiden kunniatohtorit:
Riski, Taisto, kauppaneuvos
Vahlne, Jan-Erik, professori, Göteborgin yliopisto, Ruotsi
Teknillinen tiedekunta
Tekniikan kunniatohtorit:
Li, Stan Z., professori, National Laboratory of Pattern Recognition ja Kiinan tiedeakatemia
Park, Dong Soon, professori (emer.), Dongseon yliopisto, Korea
Pesonen, Jussi, toimitusjohtaja, UPM-Kymmene Oyj
Saari, Paavo, varatuomari
Sandvik, Peter, TkT, tuotekehitysjohtaja, Rautaruukki Oyj, Ruukki Metals
Suorsa, Martti, TkL, Oulun Rakennustekniikan Säätiö
2017

Arkkitehtuurin tiedekunta
Arkkitehti, akateemikko Juha Leiviskä
Biokemian ja molekyylilääketieteen tiedekunta
Professori Bjørn R. Olsen
Professori Joel Sussman
Humanistinen tiedekunta
Kirjailija ja kuvataiteilija Hannu Väisänen
Professori Martin Kusch
Professori (emeritus) Raymond D. Kent
Kaivannaisalan tiedekunta
Professori Richard J. Walker
Kasvatustieteiden tiedekunta
Professori Paul Kirschner
Professori Jóhanna Einarsdóttir
Luonnontieteellinen tiedekunta
Professori Sami Solanki
Professori John A. Agnew
Professori Antti Kupiainen
Lääketieteellinen tiedekunta
Professori Leena Bruckner-Tuderman
Sairaanhoitopiirin johtaja Hannu Leskinen
Toimitusjohtaja, teollisuusneuvos Heikki Kyöstilä
Oulun yliopiston kauppakorkeakoulu
Professori Gautam Gowrisankaran
Kauppaneuvos, toimitusjohtaja Timo Levo
Teknillinen tiedekunta
Professori Lauri Lajunen
Teknologiajohtaja Matti Härkönen
Emerita Director of Research Danielle Ballivet-Tkatchenko
Tieto- ja sähkötekniikan tiedekunta
Professori Behnaam Aazhang
Professori Anita Lloyd Spetz
Toimitusjohtaja, teollisuusneuvos Jorma Terentjeff
2022

Biokemian ja molekyylilääketieteen tiedekunta
Professori Mats Paulsson
Professori  Sir Peter Ratcliffe
Humanistinen tiedekunta
Rajavartija evp. Niilo Ilmari Mattus, (inarinsaameksi Uccpárnáá Vuoli Ilmar)
Toimittaja ja tietokirjailija Helena Petäistö
Professori (emerita) Sandra Thompson
Kasvatustieteiden tiedekunta
Professori Annette Scheunpflug
Luonnontieteellinen tiedekunta
Professori Jeremy B. Searle
Lääketieteellinen tiedekunta
Vanhempi neuvonantaja Liisa Hyssälä
Professori John Joseph McGrath
Professori Maiken Nedergaard
Professori Aarno Palotie
Oulun yliopiston kauppakorkeakoulu
Professori Eli Amir
Professori Eva Liljeblom
Toimitusjohtaja Risto Murto
Teknillinen tiedekunta
Professori (emeritus) Eero Eloranta
Diplomi-insinööri Tapani Mäkikyrö
Professori, johtaja Paula Vanninen
Tieto- ja sähkötekniikan tiedekunta
Yrittäjä, sijoittaja Reid Hoffman
Professori (emeritus) Pertti Leppänen
Professori Henning Schulzrinne
Professori Mauri Ylä-Kotola
Aiheesta muualla

Oulun yliopisto → Oulun yliopiston tohtoripromootio → Kunniatohtorit kautta aikain
Vuoden 1972 tohtoripromootio ja kuvassa lääketieteellisen tiedekunnan kunniatohtori Kerttu Saalasti saa arvomerkkinsä.
Ursus (laiva)

| Ursus |
| --- | --- |
 Raskaskuljetusalus Ursus Hiittisten saaristossa 15.5.1989.
Tyyppi:  Raskaskuljetusalus
Lippuvaltio:  Suomi
Kotipaikka:  Raasepori
IMO-numero:  8634651
MMSI-numero:  230992650
Tunnuskirjaimet:  OIRM
Omistaja:  K. Jousmaa, Ky
Aiemmat omistajat:  Merenkulkulaitos, Finstaship, Arctia Shipping
Rakennustelakka:  Navire, Naantali, Suomi
Kölinlasku:  1979
Tekniset tiedot
Pituus:  26,5 m / 28,1 m m
Leveys:  10,0 m m
Syväys:  2,2 m m
Bruttovetoisuus:  66 brt
Bruttovetoisuus (GT):  217
Koneteho:  2×201 kW
Nopeus:  7,6 kn
Lähteet:  
Ursus on vuonna 1979 alun perin Merenkulkulaitoksen käyttöön valmistunut raskaskuljetusalus.
Alusta käytetään tilausluontoisesti. Koneistona siinä on kaksi 230 hv kansiperämoottoria, jotka voidaan tarvittaessa nostaa ylös; näin aluksen syväys pienenee jopa täydessä lastissa hiukan alle puolentoista metrin. Näin tehdään yleensä talvella tai pitkillä siirtomatkoilla, jolloin alusta liikuttelee hinaaja. Aluksessa on myös 30 tonnin nostokykyinen kiinteä nosturi.
Alus poikkeaa muista siten, että siinä ei ole matkustajatiloja vaan ainoastaan kansitilaa kahdelle 10 tonnin puoliperävaunulliselle kuorma-autolle. Kansihytissä on hiukan tilaa etupäässä autojen kuljettajille ja muutamalle muulle. Tilaa on kuitenkin niin vähän, ettei alusta voida käyttää esimerkiksi pelastusoperaatioiden turvatoimien johtoaluksena.
Siksi mm. ALGOL-rahtilaivan pelastusoperaation johtoaluksena alkuvuodesta -81 Utössä käytettiin merenmittauskäyttöön siirrettyä tarkastusalus Saaristoa.
Ursus poikkeaa muista yhteysaluksista myös siten, että jäiden aikana se ei yleensä liiku yksinään vaan jäänmurtokykyisen aluksen, tavallisimmin suuren hinaajan, avustamana. Alus on aikoinaan ollut lajissaan maailmanmitassakin harvinainen.  Proomumaista Ursusta on siirtymämatkoilla yleensä hinannut Turun laivastoaseman yhteysalus Valas, esimerkikiksi Ruotsin puolella pidetyissä öljyntorjuntaharjoituksissa, koska omilla koneillaan alus olisi jäänyt saattueen matkasta.lähde?
Omistussuhteet

Merenkulkulaitos huomasi 1970-luvulla tarvitsevansa erityiskalustoa raskaskuljetuksiin. Tarve kartoitettiin puolustusvoimilta vuokratuilla Kala-lautoilla. Kun tarve ja vaatimukset olivat selvillä, alus suunniteltiin ja tilattiin tarjouskilpailun jälkeen Naantalissa olevalta Navire Oy:n telakalta.
Uudisalus laskettiin vesille vuonna 1980 ja se sai nimen Ursus. Aluksen tilanneelta Merenkulkulaitokselta alus siirtyi vuonna 2004 varustamoliikelaitos Finstashipin (nyk. Arctia Shipping) omistukseen.
Aluksen omistanut Finstaship laittoi Ursuksen myyntiin joulukuussa 2008, koska saariston raskaskuljetukset siirtyivät kilpailutuksen seurauksena toisen yrittäjän tehtäväksi. Myyntiin vaikutti myös aluksen soveltumattomuus muihin tehtäviin, joka olisi vaatinut kalliita muutostöitä. 30 vuotta vanha alus oli kuitenkin edelleen erittäin hyväkuntoinen. Myynnistä nousi paljon kysymyksiä yksityisten varustamojen taholta, koska sen myynti vaihtui kesken markkinoinnin huutokaupaksi kilpailutuksen pelossa. Tämä johti myynnin moraalin laajaan käsittelyyn mediassa, sekä mm. Suomen eduskunnassa. Finstaship myi aluksen tammikuun 23. 2009 tammisaarelaiselle K. Jousmaa Ky:lle.
Algolin pelastus

Ursuksen ensimmäinen mittavampi kuljetustehtävä oli siirtää Utössä matalikolle ajaneen saksalaisen rahtilaiva Algolin luo säiliökontit, joihin haaksirikkoisen keulakannella olleet titaanitetrakloridia ja suolahappoa sisältäneet säiliökontit tyhjennettiin, minkä jälkeen tyhjät kontit voitiin siirtää samaan kuormaan.Aluksen rahdin myrkyllisimmän osan eli noin 30 sadan litran vetoista tynnyrillistä muurahaishappoa ja kontillisen hyvin myrkyllistä Polyram-peittausainetta poisti jo haaksirikon jälkeisenä päivänä alukselta Turun palolaitoksen osasto yhdessä väyläalus Lonnan miehistön kanssa
Pelastusyhtiön tarkoitus oli jättää keulakannella olleet nestekontit paikalleen; ne olivat suojaisessa paikassa, mutta kontit poistettiin, koska ne painoivat keulaa liikaa.
Nestekonttien siirtotyhjennys oli hankala operaatio, ja sen tekivät Kemira Oy:n työntekijät. Aine ei saanut joutua kosketuksiin ilman kanssa, ettei syntyisi myrkyllistä ja syövyttävää kaasupilveä. Vain Ursus oli riittävän iso, matalakulkuinen ja voimakkaalla nosturilla varustettu tyhjien konttien saamiseksi paikalle ja tyhjennettyjen säiliöiden siirtoon. Kun työ oli tehty, vartiolaiva Uisko hinasi sen Turkuun. Nestekonttien poiston jälkeen pelastusalus Protector (3000 hevosvoimaa) sekä raskaat hinaajat Hepa ja Heimo Saarinen (kumpikin 4 000 hevosvoimaa) vetivät haaksirikkoisen aluksen irti ja hinasivat Turkuun.
Aiheesta muualta

Kirjallinen kysymys 987/2008 vp - Valtion omistaman ja liikenne- ja viestintäministeriön ohjauksessa olevan liikelaitoksen toiminta valtion omaisuutta myytäessä, Suomen eduskunnan asiakirja-arkisto, joulukuun 30. 2008
Aiheesta muualta > Kuvia

Ursus Kotkan edustalla tammikuun 7. 2009
Ursus Helsingin Länsisataman edustalla toukokuun 18. 2009
Radio Televisyen Brunei

RTB:n pääkonttori.
Radio Televisyen Brunei (RTB) on Brunein julkinen yleisradioyhtiö. Se aloitti radio- ja TV-lähetyksensä vuosina 1957 ja 1975. Vuoteen 1994 mennessä RTB:n radiopalvelulla oli viisi kanavaa, jotka kuuluvat koko vuoristoisen maan alueella. Heinäkuussa 2001 RTB alkoi jakaa suoratoistolla kaikki radioverkkonsa internetissä. RTB:n televisio-ohjelmasta 60 prosenttia on kotimaista, loput tuontiohjelmia. Televisiolähetykset siirtyivät digitaalisiksi HD-lähetyksiksi vuonna 2018. Yhtiö tarjoaa verkon streaming-palveluita kansallisesti merkittävistä tapahtumista.
Yhtiö on täysin valtion rahoittama, ja mainostulot ovat noin viisi prosenttia sen vuotuisesta bruttotoimintabudjetista. Sillä on 1 200 työntekijää osa-aikaiset mukaan lukien. RTB:n lähetys tavoittaa arviolta 125 000 radionkuuntelijaa ja 95 000 televisionkatsojaa.
Yhtiön pääkonttori sijaitsee maan pääkaupungissa Bandar Seri Begawanissa.
Via Nomentana

| Via Nomentana |
| --- | --- |
 Via Nomentanan sijainti Italiassa.
Maa:  Rooman valtakunta
Pituus:  n. 38 km
Alkupiste:  Rooma
Reitti:  Ficulea – Nomentum
Päätepiste:  Eretum (n. 38 km)
Via Nomentana oli roomalainen tie, joka kulki Latiumissa ja Samniumissa Italiassa ja johti Roomasta Eretumiin.
Reitti

Via Nomentana suuntasi Roomasta pohjoiseen ja sitten koilliseen. Se kulki Serviuksen muurien läpi Porta Collinasta yhdessä Via Salarian kanssa. Heti tämän jälkeen Via Nomentana erkaantui oikealle, niin että Aurelianuksen muurien läpi se kulki tiestä nimensä saaneesta Porta Nomentanasta, kun taas Via Salaria kulki Porta Salariasta.
Via Nomentana ylitti Aniojoen (nyk. Aniene) Pons Nomentanus (nyk. Ponte Nomentano/Lamentana) -siltaa pitkin Mons Sacer -kukkulan juurella. Sieltä se johti lähes suoraan Nomentumiin kulkien Ficulean kautta. Siksi se tunnettiin myös nimellä Via Ficulensis. Nomentumista tie jatkoi varsin suoraan Eretumiin, jossa se yhtyi jälleen Via Salariaan 26 mailipylvään kohdalla. Tämä tekee tien pituudeksi noin 38 kilometriä. Via Nomentanasta on säilynyt jäänteitä useissa kohdissa sen matkalla.
Tien asemapaikat ja niiden väliset etäisyydet olivat:
| Kaupunki tai muu asema | Nykyinen paikka | Etäisyys edellisestä> mailia | Etäisyys edellisestä> km (n.) |
| --- | --- | --- | --- |
| Rooma | Rooma |  |  |
| Ficulea |  | 14 | 20,7 |
| Nomentum | Mentana | 14 | 20,7 |
| Eretum | Grotta Marozza | 12 | 17,7 |
Aiheesta muualla

Kuvia tai muita tiedostoja aiheesta Via Nomentana Wikimedia Commonsissa
Roomalaiset tiet
| --- | --- |
Italiassa: Via Aemilia · Via Aemilia Scauri · Via Amerina · Via Annia · Via Antiatina · Via Appia · Via Ardeatina · Via Augusta Sallentina · Via Aurelia · Via Aurelia (Venetia) · Via Aurelia Aeclanensis · Via Caecilia · Via Campana · Via Cassia · Via Ciminia · Via Claudia Augusta · Via Claudia nova · Via Claudia Valeria · Via Clodia · Via Collatina · Via Cornelia · Via Domitiana · Via Flaminia · Via Flaminia militare · Via Fulvia · Via Gemina · Via Herculia · Via Julia Augusta · Via Labicana · Via Latina · Via Laurentina · Via Minucia · Via Nomentana · Via Ostiensis · Via Pompeia · Via Popil(l)ia · Via Popil(l)ia · Via Portuensis · Via Postumia · Via Praenestina · Via Quinctia · Via Salaria · Via Selinuntina · Via Setina · Via Severiana · Via Sublacensis · Via Tiberina · Via Tiburtina · Via Trajana · Via Valeria · Via Valeria (Sisilia)
Britanniassa: Akeman Street · Ermine Street · Fosse Way · Icknield Street · King Street · Watling Street
Muualla: (Via Agrippa) · Via Aquitania · Via Augusta · (Via Belgica) · Via Domitia · Via Egnatia · Via Flavia · Via Julia Augusta · Via maris · Via militaris · Via Nerva · Via nova · Via Pontica · (Via Raetia) · Via Trajana nova
Via Nomentanan reitti (punaisella).
Via Nomentanaa Sant'Alessandrossa Roomassa.
Sacha Baron Cohen

| Sacha Baron Cohen |
| --- | --- |
 Sacha Baron Cohen New Yorkissa vuonna 2011.
Henkilötiedot
Koko nimi:  Sacha Noam Baron Cohen
Syntynyt: 13. lokakuuta 1971 (ikä 53) Hammersmith, Lontoo, Iso-Britannia
Puoliso:  Isla Fisher 2010–2023 (erohakemus vireillä)
Näyttelijä
Aktiivisena:  1995–
Merkittävät roolit:  Ali G, Borat, Brüno
Aiheesta muualla
IMDb 
Elonet
Sacha Noam Baron Cohen (s. 13. lokakuuta 1971 Lontoo) on brittiläinen koomikko ja näyttelijä, jolla on neljä laajalti tunnettua roolihahmoa: hoppari Ali G, kazakstanilainen toimittaja Borat, itävaltalainen homoseksuaali muotitoimittaja Brüno ja diktaattori Aladeen.
Elämä > Sukutausta

Baron Cohenin isän suku oli muuttanut 1800-luvulla Walesiin Itä-Euroopasta. Baron Cohenin isoisä muutti Walesista väliaikaisesti Lontooseen, missä hänen poikansa Gerald syntyi. Gerald muutti 1960-luvulla Cardiffista takaisin Lontooseen, missä hän omistaa House of Baron -vaateliikkeen Piccadillylla. Baron Cohenin äiti Daniella o. s. Weiser syntyi Israelissa Saksasta vuonna 1936 muuttaneen balettitanssijattaren tyttäreksi ja muutti Lontooseen. Siellä Gerald ja Daniella menivät naimisiin ja saivat kolme poikaa, joista Sacha on nuorin.
Sacha Baron Cohenin toinen isoveli Erran Baron Cohen on säveltäjä ja trumpetisti, joka on auttanut veljeään muun muassa säveltämällä tämän Borat-elokuvan kappaleen ”O Kazakhstan”. Baron Cohenin serkku Simon Baron-Cohen on johtava autismiasiantuntija.
Elämä > Nuoruus

Baron Cohen kävi isoveljiensä tapaan yksityisen Haberdashers’ Aske’s Boys’ School -poikakoulun, jonka lukukausimaksu oli yli 10 000 puntaa. Hän harrasti kouluaikoinaan rap-musiikkia ja breakdancea sekä kuului sionistiseen Habonim Dror -nuorisojärjestöön. Sen tuottamassa näytelmässä Biloxi Blues Baron Cohen teki ensimmäisen teatteriesiintymisensä. Valmistuttuaan koulusta Baron Cohen asui vuoden ajan israelilaisella Rosh HaNikra -kibbutsilla lähellä Libanonin rajaa. Senkin jälkeen Baron Cohen on palannut useat kerrat Israeliin. Hän puhuu erinomaista hepreaa sekä tuntee hyvin Israelin kulttuurin.
Elämä > Opinnot

Baron Cohen opiskeli Cambridgen yliopiston Christ’s Collegessa historiaa vuosina 1990–1993. Hän kuului yliopiston ADC-draamakerhoon ja esiintyi toisinaan myös kokeellisessa Footlights-ryhmässä. Baron Cohen sai myönteistä huomiota muun muassa roolisuorituksistaan näytelmissä My Fair Lady, Viulunsoittaja katolla ja Cyrano de Bergerac.
Baron Cohen vietti yhden kesän Yhdysvalloissa tutkimassa opinnäytetyötään varten juutalaisten osuutta Yhdysvaltain kansalaisoikeusliikkeessä. Opinnäytetyö käsittelee kahden juutalaisen kansalaisoikeusaktivistin murhaa vuonna 1964.
Yksityiselämä

Baron Cohen on kertonut olevansa juutalainen kulttuurisesti mutta ei uskonnollisesti. Hän sanoo olevansa ylpeä historiallisesta ja kulttuurisesta juutalaisesta identiteetistään ja noudattavansa juutalaisia tapoja ja perinteitä esimerkiksi sytyttämällä perheensä seurassa kynttilän perjantai-iltana, käymällä synagogassa muutaman kerran vuodessa ja pyrkimällä syömään košer-ruokaa.
Baron Cohen tapasi vaimonsa, australialaisen näyttelijän Isla Fisherin, vuonna 2002. He avioituivat vuonna 2010. Fisher kääntyi juutalaisuuteen. Heillä on kolme yhteistä lasta, vuosina 2007 ja 2010 syntyneet tyttäret ja vuonna 2015 syntynyt poika. Pariskunta jätti avioerohakemuksen vuonna 2023.
Tunnustukset > Oscarit

Paras sovitettu käsikirjoitus, ehdokkuus 2006 (Borat)
Paras miessivuosa, ehdokkuus 2020 (The Trial of the Chicago 7)
Tunnustukset > Golden Globet

Paras miespääosa musikaali- tai komediaelokuvassa 2007 (Borat)
Paras miespääosa musikaali- tai komediaelokuvassa 2021 (Borat Subsequent Moviefilm)
Paras miespääosa musikaali- tai komediasarjassa, ehdokkuus 2019 (Who Is America?)
Paras miespääosa minisarjassa tai televisioelokuvassa, ehdokkuus 2020 (The Spy)
Paras miessivuosa, ehdokkuus 2021 (The Trial of the Chicago 7)
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2000 | The Jolly Boys’ Last Stand | The Jolly Boys’ Last Stand | Vinnie |
| 2002 | Ali G Indahouse | Ali G Indahouse | Ali G |
| 2005 | Madagascar | Madagascar | King Julien XIII (ääni) |
| 2006 | Talladega Nights: The Ballad of Ricky Bobby | Talladega Nights: The Ballad of Ricky Bobby | Jean Girard |
| 2006 | Borat | Borat | Borat Sagdiyev |
| 2007 | Sweeney Todd: Fleet Streetin paholaisparturi | Sweeney Todd: The Demon Barber of Fleet Street | Signor Adolfo Pirelli |
| 2008 | Madagascar 2 | Madagascar: Escape 2 Africa | King Julien XIII (ääni) |
| 2009 | Brüno | Brüno | Brüno Gehard |
| 2011 | Hugo | Hugo | Inspector Gustav |
| 2012 | Diktaattori | The Dictator | Admiral General Haffaz Aladeen |
| 2012 | Madagascar 3 | Madagascar 3: Europe's Most Wanted | King Julien XIII (ääni) |
| 2012 | Les Misérables | Les Misérables | Thénardier |
| 2013 | Uutisankkuri 2: Legendan paluu  | Anchorman: The Legend Continues | BBC News Anchor |
| 2016 | Grimsby | Grimsby | Carl Allen "Nobby" Butcher |
| 2016 | Liisan seikkailut peilimaassa | Alice Through the Looking Glass | Time |
| 2016 | Past Forward | Past Forward | The Man with No Mouth |
| 2020 | The Trial of the Chicago 7 | The Trial of the Chicago 7 | Abbie Hoffman |
| 2020 | Borat Subsequent Moviefilm: Delivery of Prodigious Bribe to American Regime for Make Benefit Once Glorious Nation of Kazakhstan | Borat Subsequent Moviefilm: Delivery of Prodigious Bribe to American Regime for Make Benefit Once Glorious Nation of Kazakhstan | Borat Sagdiyev |
Filmografia > Televisio

| Vuosi | Televisiosarja | Rooli | Huomioita |
| --- | --- | --- | --- |
| 1995 | Jack and Jeremy’s Police 4 | teloitusuhri |  |
| 1996 | Live from the Lighthouse | Ali G |  |
| 1998-1999 | The 11 O’Clock Show | Ali G |  |
| 2000-2004 | Da Ali G Show | Ali G |  |
| 2010 | Simpsonit | Jakob | äänirooli, 1 jakso |
| 2018 | Who Is America? | useita rooleja |  |
| 2019 | The Spy | Eli Cohen | kuusiosainen minisarja |
| 2025 | Ironheart | salaperäinen mies | Disney+-alkuperäissarja |
Aiheesta muualla

Sacha Baron Cohen Internet Movie Databasessa. (englanniksi)
Sacha Baron Cohen Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Latvia  Tšekki  Alankomaat  Puola 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  DDB  Elonet 
Muut:  Europeana  IdRef 
Baron Cohen Ali G:nä vuonna 2004 Harvardissa.
Baron Cohen Borat-hahmossaan.
Linux (ydin)

| Linux |
| --- | --- |


Kehittäjä:  Linus Torvalds ja tuhansia kehittäjiä
Kehityshistoria
Ensijulkaisu:  0.0.1, 17. syyskuuta 1991
Vakaa versio:  6.13.2 (8. helmikuuta 2025)
Kehitystilanne:  Aktiivinen
Tiedot
Ohjelmistotyyppi:  Käyttöjärjestelmän ydin
Alusta:  Luettelo Linuxissa tuetuista tietokonearkkitehtuureista
Ohjelmointikielet:  C (C11-standardinmukaista versiosta 5.18 lähtien), Assembly
Lisenssi:  GPLv2
Aiheesta muualla
Verkkosivusto
Versiohallinta
Linux-ydin on tuettu useilla alustoilla.
Linux on alun perin suomalaisen Linus Torvaldsin kehittämä käyttöjärjestelmäydin, joka on lisensoitu GPLv2-lisenssillä. Ydin eli kerneli (engl. kernel) on tietokoneen käyttöjärjestelmän alin osa (lähimpänä tietokonelaitteistoa), joka mahdollistaa kaikkien muiden tietokoneen ohjelmien toiminnan. Torvalds julkaisi ensimmäisen Linuxin version vuonna 1991.
Arkikielessä Linuxilla tarkoitetaan usein kokonaista käyttöjärjestelmää, jonka ytimenä Linux toimii, eli Linux-jakelua, joka sisältää ytimen lisäksi muun muassa erilaisia kirjastoja, järjestelmäohjelmia, käyttöliittymiä ja sovellusohjelmia valmiiksi paketoituna loppukäyttäjää varten.
Kehitysprosessi > Versiointi

Ydintä on aiemmin kehitetty parittomalla numerolla merkityssä versiohaarassa parillisten ollessa vakaita tuotantokäyttöön tarkoitettuja versioita (vrt. 2.2.x, 2.3.x, 2.4.x ja 2.5.x). Nykyisin seuraavaan versioon tulevat muutokset ovat linux-next nimisessä kehityshaarassa ja versionumeroinnin erityismerkityksestä on luovuttu. Monimutkaisten versionumeroiden kuten 2.6.39.4 sijaan pääversionumeroa muutetaan useammin kuten 4.0 3.20:n sijaan. LTS-versioihin (Long Term Support) julkaistaan päivityksiä vielä uuden version jälkeen muutaman vuoden ajan. Vuoden 2023 lopulla päätettiin lyhentää tukiaika kuudesta vuodesta kahteen tulevissa LTS-versioissa. LTS-versioita ei käytetä riittävästi ja ne aiheuttavat paljon työtä ylläpitäjille. Jonathan Corbetin mukaan työuupumus on riski vapaaehtoisille ylläpitäjille.
Kehitysprosessi > Linux-next

Ytimen seuraavaan versioon tulevat muutokset sijoitetaan linux-next -nimiseen kehityshaaraan. Muutoksien kehitys tapahtuu linux-next -haaran mukaiseen tilanteeseen. Kehityshaarassa kypsyneet muutokset liitetään tulevaan julkaisuversioon ja konflikteja tai käännösongelmia aiheuttavat muutokset jätetään liittämättä. Kehityshaarasta suoritetaan myös automaattista testausta ja havaituista ongelmista ilmoitetaan kehittäjille. Eri konfiguraatioilla käännetyt ytimet käynnistetään ja ajetaan KVM-instansseissa. Automaattinen testaus suorittaa myös sparse- ja coccinelle-ohjelmia. Automaattista testausjärjestelmää on kehittänyt Fengguang Wu.
Kehitysprosessi > Linux-staging

Linux-staging tai lyhyesti staging on versiohallinnan haara, jossa pidetään kehityksen alla olevia muutoksia. Staging-haarassa pidettävät muutokset eivät ole vielä valmiita julkaistavaksi, mutta säilötään jotta niiden saatavuus ja testaaminen on helpompaa niistä kiinnostuneille kehittäjille. Staging-haarassa olevat muutokset ovat suunnattu myöhemmäksi tulevaisuuteen kuin linux-next -haarassa olevat. Staging-haaran perustamisesta ilmoitti Greg Kroah-Hartman 10. kesäkuuta 2008.
Kehitysprosessi > Muut lähdekoodipuut

”Tip” on eräs lähdekoodipuu, jonka kautta muutokset päätyvät Torvaldsille. Tip on nimetty sen ylläpitäjien mukaan: Thomas Gleixner, Ingo Molnar ja H. Peter Anvin. Lähdekoodipuu sisältää eri haaroissa muutoksia, jotka on tarkoitettu liitettäväksi seuraavan liitosajankohdan myötä (”topic branch”), kiireisiä muutoksia (”urgent branch”) sekä myöhemmin valmistuvia muutoksia (”queue branch”).
”arm-soc” -puu on Arnd Bergmannin perustama lähdekoodipuu, joka keskittyy järjestelmäpiirien tukeen ARM-arkkitehtuurilla.